Pühapäeval sain siis teada, et võimutruu Nahaparkali nime taga peitus Olustvere grafomaaniks kutsutud Mauno Viires. Selle teadmisega pole mul suurt muidugi teha peale selle, et edaspidi nende kahe nime peale jätan kindlasti vastu  kirjutamata. Mina ei arva, et viimane sõna või viimane arvamus peab minule jääma ja lasen seda hoopis temal teha. Mulle tundub imelikuna kirjutada oma arvamusele arvamus ja siis veelkord arvamuse arvamusele arvamus. Ometigi Viires seda tegi. Eelmisel reedel ilmunud Juhan Kivirähki artikkel "Rahutukstegevalt rahulikud valimised" http://www.epl.ee/artikkel/598630&kommentaarid=0 kogus 296 kommentaari, mis peaks olema absoluutne rekord alates 2010. aasta algusest kui arvamuse avaldamiseks tuli ennast  identifitseerida. Sellest 128 arvamust ehk 43,2 protsenti kirjutas eesnahaparkal Mauno Viires. Temaga väitlusse laskunud Harri Kingo kirjutas 120 arvamust ehk 40,5 protsenti arvamustest. Need 2 inimest tootsid koos 246 arvamust 296-st ehk 83,1 protsenti. Kas pole vapustav? Arutelu kestis reedest kuni neljapäevani (2. maini) ja pärast seda on Mauno vaikinud, ta pole üheski teises artiklis arvamust avaldanud.